Kõik motoreporterid olid kelgusõidus juba oluliselt kogenenumad ja nii otsustati teele jäänud mahajäetud sõjaväelennuväljal natuke kelkudega hullata. Kuna lund oli väga palju ja kelgud jäävad  sinna kergesti kinni, siis sai kõvasti neid välja kaevata. Nalja ja lõbu jätkus kõigile!  Teel kohtasime esmakordselt ka paljuräägitud Vezdehodi. See on hiigelsuur roomikmasin, kus ees kabiinis on 8 kohta ja taga furgoon kauba jaoks. See monstrum on mõeldud sõitmiseks ilma teedeta maastikul, seetõttu on ta siin eriti soositud ja laialt kasutuses.